《和赏卿席上之韵》
宋代·李处权

翠竹丹枫共一村，诗家得句转清新。
已怜楚地梅知腊，更想隋清柳欲春。
须信成名皆志士，故应行乐属吾人。
请君淬砺斑斑刃，始验儒冠不误身。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。